《越裳贡白雉（一作孙昌胤诗）》
唐代·丁仙芝

圣哲承休运，伊夔列上台。覃恩丹徼远，入贡素翚来。

北阙欣初见，南枝顾未回。敛容残雪净，矫翼片云开。

驯扰将无惧，翻飞幸不猜。甘从上林里，饮啄自徘徊。

作者简介：丁仙芝，字元祯，曲阿（今江苏丹阳市）人，唐开元十三年登进士第，仕途颇波折，至十八年仍未授官，后亦仕至主簿、余杭县尉等职，好交游，其诗仅存十四首。